अतः हमें अपने लक्ष्य के हिसाब से एक टीम बनानी चाहिए जिसमे सदस्यों का चुनाव उनकी योग्यता के अनुसार करना चाहिए। फिर काम की मॉनिटरिंग करना और उस उद्देश्य को प्राप्त करना चाहिए। खेलों में हम टीम वर्क का अच्छा उदहारण पाते हैं कोई बैटिंग करता है तो कोई बॉलर है कोई फील्डिंग करता है तो कोई विकेटकीपिंग पर सबका बस एक ही उद्देश्य है टीम की जीत। हमेशा याद रखे आप खुद सब कुछ नहीं कर सकते किन्तु सब कुछ करा सकते। हैं। सरकार , बैंक , रेलवे ,अस्पताल या कंपनी सभी टीम के रूप में ही काम करते हैं। यहाँ तक हमारा समाज भी एक टीम की तरह ही होता है जिसमे कोई समाज के लिए अन्न उपजाता है तो कोई कपड़ा बुनता है कोई बर्तन बनाता तो कोई ज्ञान बांटता है। काम तो सब अपना ही करते हैं किन्तु उसका प्रभाव व्यापक रूप से पुरे समाज पर पुरे देश पर पड़ता है। अतः किसी ने अपने काम में लापरवाही की तो उसका तो नुकसान होता ही है साथ ही पुरे समाज का भी नुकसान होता है। हम यह भी कह सकते हैं कि हम एक दूसरे के पूरक हैं।